tomron87/hebrew-wikipedia-sentences-corpus huggingface dataset:
שחקניה ג'ורדן כהן וקנדל מקולום נבחרו לשחקני חודשי ינואר ומרץ של ליגת העל, שמוליק ברנר למאמן חודש אפריל ובמשחק הבית מול עירוני נס ציונה, שברה הקבוצה את שיא המועדון לסלי שלוש נקודות .
שחקנים נוספים שבלטו בעונת החזרה המוצלחת היו הקפטן אדם אריאל, איתי מושקוביץ', בניה סרור, אייז'ה מיילס, וצמד שחקני נבחרת הכדורסל של דרום סודאן נוני אומאט ומנגוק מתיאנג.
בעונת 2023/2024 בליגת ווינר סל, מכבי עירוני רמת גן סיימה במקום ה-3 בליגה הסדירה, עם מאזן של 18 ניצחונות ו-6 הפסדים, צוברת 42 נקודות.
הקבוצה קלעה בממוצע 85 נקודות למשחק וספגה 80.3 נקודות למשחק.
בשלב רבע הגמר, היא הפסידה להפועל תל אביב, שסיימה במקום ה-2, בסדרה בת 5 משחקים.
לאחר מכן, מכבי עירוני רמת גן לא הצליחה להעפיל לשלב חצי הגמר.
למרות זאת, היא שמרה על מעמדה בליגת העל.
עוד בעונה זו השיקה רמת גן תלבושת משחק ייחודית ובה מופיעים שמותיהם של כמאה שחקנים ומאמנים בולטים בתולדות האגודה.
עונת 2024/2025 נפתחה בסימן השתתפותו של המועדון במסגרת אירופית לראשונה מזה 22 שנה.
רמת גן שמרה על שלד ניכר משחקניה מהעונה הקודמת, וצרפה אליו את אמין סטיבנס ורועי הובר שנכללו בחמישיית מצטייני העונה הקודמת של ליגת ווינר סל.
במפעל גביע ווינר היא נחלה הצלחה גדולה, כשהפתיעה בשלב רבע הגמר עם ניצחון דרמטי על קבוצתה החזקה של הפועל תל אביב כשהובר משווה שנייה לסיום המשחק בשלשה ורמת גן מנצחת בהארכה.
הקבוצה הגיעה עד לשלב משחק הגמר, כש600 מאוהדיה מלווים אותה למפגש צמוד מול מכבי תל אביב, לה נכנעה בדקת הסיום 83:86. באירופה הצליחה רמת גן להגיע אל שלב הפליי אין במפעל ליגת האלופות בו הודחה על ידי פלקו סומבטהי מהונגריה.
את העונה הסדירה של הליגה סיימה הקבוצה במקום השישי בטבלה והפסידה בסדרת רבע הגמר להפועל ירושלים.
בטקס מצטייני העונה של מנהלת הליגה נבחרו שחקניה קנדל מקולום ל"חמישיית העונה", וחברו רועי הובר ל "שחקן השישי של העונה".
למכבי עירוני רמת גן מחלקת נוער המונה 26 קבוצות ליגה של בנים ובנות המשתתפות בליגות לגילאים הצעירים של איגוד הכדורסל בישראל.
באגודה פעילים כ-400 שחקנים ושחקניות מגילאי קט-סל עד גיל נוער.
עד 1998 היה בסיסה של מחלקת-הנוער במגרש הפתוח של המועדון ברחוב הרצל 47 ליד כיכר אורדע בעיר.
ב-1998 יצא המועדון ממתחם הרצל במסגרת הסכם מול עיריית רמת-גן והמקום הוסב למגרש חנייה.
המועדון היה מהראשונים בישראל להקים מסגרת של בית-ספר לכדורסל בשנות השבעים, אותו הפעיל במגרש הפתוח ברחוב הרצל בעיר.
כיום פעיל בית-הספר לכדורסל של מכבי עירוני רמת-גן במסגרת מרבית בתי-הספר היסודיים בעיר ומונה כ-1,200 חניכים וחניכות.
מכבי רמת גן החלה להשתתף בגביעי אירופה בעונת 1972/1973 עת לקחה חלק במפעל גביע אירופה למחזיקות גביע בכדורסל.
במהלך שנות ה-70 וה80, נאלצה במספר עונות לוותר על זכאותה בהשתתפות במפעלים האירופיים בשל בעיות תקציב.
נח קליגר הגדיל ותיאר בספרו "כדורסל זה לא רק משחק", כי "הוא נחשב לאחד המשחקים הטובים של קבוצה ישראלית בכל הזמנים, ואולי לטוב ביותר".
בעונת 1983/1984 הגיעה עד לשלב רבע גמר במפעל גביע קוראץ' בו הפסידה בנקודה לקבוצת אנטיב.
אחד ממשחקיה הזכורים היה בעונת 1989/1990 במסגרת מפעל גביע אירופה למחזיקות גביע, עת חוללה הפתעה מרעישה בעודה גוברת במגרש האוניברסיטה בתל אביב, על הקבוצה האיטלקית, קונור בולוניה עם מאמנה אטורה מסינה בתוצאה 95–96. במשחק זה בלטה תצוגת שיא של השחקנים: מילטון וגנר, קני סימפסון וארל וויליאמס.
את סל הניצחון קלע עבור רמת גן, גיל שוורצמן.
הקבוצה, תחת שמה החדש, מכבי עירוני רמת גן, הגיעה בעונת , עד לשלב רבע גמר גביע קוראץ', בו הפסידה בסיכום שני מפגשים לקבוצת אוניקאחה מאלגה הספרדית, שלבסוף זכתה בגביע.
בעונת הגיעה שוב לרבע גמר גביע קוראץ' והפעם הפסידה לקבוצת זלטורוג לאשקו הסלובנית בסיכום שני מפגשים.
בעונת 2024/2025 שבה לשחק במפעלים האירופאיים, והיא רשמה ניצחון ראשון באירופה לאחר כ-22 שנים נגד ריגה במסגרת ליגת האלופות.
בשל מצב המלחמה בישראל, נכפה על הקבוצה לארח את משחקיה באירופה והיא עשתה זאת בעיר אופבה שבצ'כיה.
ליגה לאומית/ ליגה ארצית (ליגה שנייה)
ראו גם: רשימת כדורסלני מכבי עירוני רמת גן
מאמנים בולטים בעבר: שמואל יעקבסון, יהושע רוזין, מולי קצורין, אפי בירנבוים, ארז אדלשטיין, אברהם חמו, שמוליק ברנר
מכבי עירוני קריית אתא הוא מועדון כדורגל מהעיר קריית אתא.
הקבוצה היא המשכה של קבוצת "מכבי עכו" שהעבירה את זכויות המועדון לקריית אתא בשנת 2000. הקבוצה שיחקה במשך שנים בסוף שנות ה-90 בליגת המשנה (אז הליגה הארצית) אך מעולם לא העפילה אל ליגת העל.
בשנת 2020 התאחדה הקבוצה הבוגרת של המועדון עם הקבוצה הבוגרת של מכבי צור שלום למכבי עירוני קריית אתא ביאליק.
הקבוצה החלה את דרכה באמצע שנות ה-70, כאשר איש העסקים העכואי ברוך אופיר, שהיה בזמנו הפנוי שוער כדורגל חובב, הקים את קבוצת הכדורגל "מכבי עכו" על חורבות קבוצת "הנוער העובד והלומד עכו", ששיחקה בליגה ד'.
מכבי עכו חסתה במשך שנים בצלה של הפועל עכו, הקבוצה המובילה בעיר שנהנתה מקהל אוהדים רב יותר ומתמיכת מוסדות ההסתדרות.
מכבי עכו שיחקה במשך שנים בליגות נמוכות, והתבססה על שחקנים שהגיעו לקבוצה בעיקר מערי הצפון והגליל המערבי.
בסוף שנות ה-80 החלה מכבי עכו להתקדם במעלה הליגות, והעפילה עד לליגה הארצית, וזאת במקביל לירידת קרנה של הפועל עכו.
מכבי עכו עקפה את הפועל עכו והפכה לקבוצה הבכירה של העיר.
כוכב הקבוצה באותן שנים היה סמי עייש, אשר גם אחיו שיחק בקבוצה.
לצדם שיחקו שחקנים נוספים, שהגיעו לקבוצה מיישובים כמו שלומי, מעלות, נהריה, כרמיאל והקריות.
עונת 1999/2000 הייתה העונה האחרונה שבה הקבוצה נקראה מכבי עכו.
למרות היותה הקבוצה המייצגת של העיר - טענו אנשי מכבי, כי העירייה המקומית מפלה אותם לרעה למול הפועל.
בשנת 2000 החליט יו"ר מכבי עכו ברוך אופיר להעביר את הקבוצה מעכו לקריית אתא, ושם הקבוצה שונה ממכבי עכו למכבי עירוני קריית אתא.
לתושבי קריית אתא זאת הייתה הזדמנות לקבל קבוצת כדורגל חדשה בעירם, לאחר שקבוצת הפועל קריית אתא, ששיחקה בשנות ה-80 בליגה א', התפרקה מספר שנים קודם לכן.
בשנה הראשונה לקיומה שיחקה קריית אתא בליגה הלאומית, ואף הובילה את הטבלה למשך מספר מחזורים בתחילת העונה.
את הקבוצה אימן שחקן הפועל עכו לשעבר מומי זפרן.
הקבוצה לא הצליחה להמשיך את המומנטום החיובי שלה מפתיחת העונה.
היא הלכה והתדרדרה ואף הפסידה 6:1 למכבי אחי נצרת.
הקבוצה לא הצליחה למשוך קהל אוהדים מקריית אתא, ובסיום העונה נשרה לליגה הארצית.
בשנת 2005 הייתה אמורה הקבוצה לרדת לליגה א', לאחר שסיימה במקום הלפני האחרון.
אולם, הקבוצה נשארה בכל זאת בליגה בגלל האיחוד בין הכח מכבי רמת גן למכבי רמת עמידר, דבר אשר יצר מקום ריק בליגה הארצית, אותו מלאה הקבוצה.
הקבוצה נשארה בליגה הארצית עד לעונת 2007/2008, בסיומה חזרה לליגה הלאומית ובנוסף לכך זכתה בגביע הטוטו לארצית.
בחלוף עונה סיימה הקבוצה אחרונה בליגה הלאומית, ועקב ביטול הליגה הארצית נשרה הקבוצה היישר לליגה א', שחזרה להיות הליגה השלישית.
את עונת 2010/11 סיימה בחלק העליון של הטבלה, אך לא העפילה לליגה הלאומית.
ב-27 ביולי 2020, הקבוצה התאחדה עם מכבי צור שלום.
הקבוצה הבוגרת חדלה להתקיים בפני עצמה, בעוד קבוצות הילדים והנוער נשארו כשני מועדונים נפרדים.
הקבוצה הבוגרת החדשה מאז נקראת מכבי עירוני קריית אתא ביאליק.
מכבי עירוני אשדוד היא קבוצת כדורגל ישראלית מהעיר אשדוד, המשתתפת בליגה א' דרום.
בגלגולו הראשון המועדון היה קיים עד לשנת 1999 וסיים את דרכו בעקבות הסכם איחוד עם הפועל אשדוד והקמת קבוצה אחת בעיר ששמה מועדון ספורט אשדוד.
בשנת 2015 הוקם המועדון מחדש כקבוצת אוהדים.
קבוצת הכדורגל של מכבי אשדוד הוקמה בשנת על ידי אגודת מכבי אשדוד שהחלה לפעול בעיר.
הקבוצה נרשמה לליגה ג' (מחוז מרכז) לעונת המשחקים 1961/1962. כבר בעונה הראשונה, הצליחה הקבוצה הצעירה לנצח פעמיים את המוליכה הפועל קריית גת, עמה נקלעה לתקרית אלימה במשחק החוץ בסיבוב השני, כשארבעה משחקניה הוכו על כר הדשא.
בין שחקני הקבוצה בשנים הראשונות היו אברהם יפרח, דוד טובול, אלברט שריקי, צביקה כספי, שלמה לסרי, מאיר בן הרוש ויהושע פרץ.
ארבע שנים לאחר שהוקמה היה ניסיון לאחד את הקבוצה עם בית"ר אשדוד.
בעונת 1966/1968, בין שחקני הבית של המועדון היו השוער עמי סגל והקשר יוסף כהן שהשתייכו לנבחרת הנוער באותה עונה.
הקבוצה סיימה במקום הראשון בליגה ג' (מחוז אשדוד), אך כשלה בשלב הפלייאוף הדרומי ולא העפילה.
בעקבות אובדן ההעפלה, שחקני בית עיקריים עזבו, והמועדון (שהתבסס על שחקני בית) התדרדר, ולאחר מספר עונות הגיע לליגה ד' ואף היה על סף סגירה.
בעונת 1976/1977 התגבש צוות ניהולי למועדון, בראשות חבר מועצת העיר סם בלום, והקבוצה העפילה בחזרה לליגה ג'.
בעונת 1979/1980 (בהדרכתו של המאמן ז'אן-קלוד אוואט), סיימה הקבוצה במקום הראשון בליגה ג' (מחוז מרכז) והעפילה לראשונה מאז הקמתה לליגה ב'.
בתחילת חודש ספטמבר 1981, עברה הקבוצה איחוד עירוני, כשגלעד טרודלר ורפי אספורמס עזבו את בית"ר אשדוד (שנשרה בעונה שלפני לליגה ג' והתפרקה), והחלו לנהל את מכבי אשדוד, שנקראה מאז "מכבי עירוני אשדוד" (הקבוצה הראשונה בישראל שהוסיפה את השם "עירוני" לשמה).
כמו כן הועברו לקבוצה שחקני בית"ר הבכירים.
בתום עונת 1981/1982 העפילה הקבוצה (עם המאמן אורי הילמן) לליגה א' מהמקום הראשון.
בחודש יולי 1983 נשלחה הקבוצה על ידי תנועת מכבי הישראלית להשתתף במשחקי המכביה האירופית באנטוורפן.
הקבוצה זכתה במדליית זהב כשניצחה בגמר את מכבי אנגליה 0–1, משער של יוסי מרזוק.
בתום שתי עונות בליגה א', נשרה הקבוצה בחזרה לליגה ב' בסיום עונת 1983–1984 עקב יחס שערים נחות מקבוצת הפועל רמלה.
לאחר חמש עונות של ניסיונות העפלה בחזרה לליגה א', הצליחה הקבוצה בתום בעונת 1988/1989, (עם המאמן אריה סגל) לסיים בתיקו 0-0 בקרב ראש בראש על העלייה מול סקציה נס ציונה במחזור האחרון, ולהעפיל לליגה א'.
כמו כן, ב-3 בדצמבר 1988 זכתה הקבוצה בגביע המחוזי של ליגה ב' דרום ב', לאחר שניצחה בגמר 3–1 את סקציה נס ציונה.
הקבוצה ביצעה קפיצה גדולה במעלה הליגות בסוף שנות השמונים ותחילת שנות התשעים.
ויש המצביעים על הגעתו של המאמן אריה רדלר כנקודת המפנה בנסיקתה של הקבוצה עד לליגה הבכירה.
רדלר הביא עמו שיטת משחק שונה משהורגלו בעבר.
שיטת "כדורגל בנגיעה אחת" שהייתה יפה לעין והצליחה להביא קהל רב למשחקי הקבוצה.
בעונת 1989/1990, בהדרכתו של המאמן אריה רדלר, הובילה הקבוצה את טבלת ליגה א' דרום עד המחזור ה-19, בו הפסידה 0–1 בדרבי העירוני להפועל אשדוד וירדה למקום השני.
במחזור האחרון הקבוצה הייתה זקוקה לניצחון מול הפועל קריית אונו כדי לסיים במקום השני המוביל למשחקי מבחן על העלייה לליגה ארצית.
עירוני אשדוד ניצחה 2–3 כאשר את שער הניצחון הבקיע מיכה שרביט בדקה ה-94, ובמשחקי המבחן ניצחה 1–2 את הפועל דליית אל כרמל ו-0–1 מכבי טמרה והשלימה עלייה של שתי ליגות תוך שתי עונות.
בליגה הארצית שיחקה עירוני אשדוד שלוש שנים, העונה הראשונה (1990/1991) התאפיינה בהצמדות לצמרת כשהקבוצה הובילה את הטבלה מספר מחזורים ולבסוף סיימה במקום הרביעי.
בעונת 1991/1992 הוחתמו בקבוצה עופר שטרית, פודי חלפון, מירו בן שמעון ופביאן גרימברג, ובמהלך העונה הוחלף המאמן אריה רדלר על ידי ראובן כהן, ולבסוף סיימה הקבוצה באמצע הטבלה.
בעונת 1992/1993 (עם המאמן ניסים בכר) הוחזר החלוץ עמיר תורג'מן מהשאלה במכבי תל אביב, ונוספו מספר שחקני מפתח כמו: חיים לוי, יוסי קרמר, מאיר עזרן ואלי בן אמו שחיזקו את הקבוצה וגרמו להעפלתה בפעם הראשונה בתולדותיה לליגה הבכירה (אז הליגה הלאומית).
בעונת 1993/1994 התחזקה הקבוצה במוטי איווניר, איגור פטרוב והשוער בוני גינצבורג, והבטיחה את ההישארות מספר מחזורים לסיום.
בעונה שלאחר מכן העפילה הקבוצה למקום הראשון בטבלה לאחר המחזור החמישי, בעקבות ניצחון 2–3 על מכבי חיפה באצטדיון קריית אליעזר, אך לאחר מכן הסתבכה במאבקי תחתית, ולבסוף נשרה במחזור האחרון, בעקבות תיקו 1-1 מול מכבי פתח תקווה, במשחק בו הייתה חייבת לנצח כדי להישאר בליגה.
בעונת 1995/1996 התחזקה הקבוצה באפרים דוידי, לירן שטראובר, אסי טובי ומרקו בן ברוך, אך לא הצליחה לחזור לליגה הראשונה.
בעונת 1996/1997 (עם המאמן רמי לוי), שנתיים אחרי הירידה, התחזקה הקבוצה באלכסנדר פולוקרוב, גבי פקר, נאור גלילי וסמי עייש, וחזרה לליגה הראשונה לאחר מאבק צמוד מול מכבי נתניה.
הקבוצה פגשה במחזור האחרון את הפועל קריית שמונה והייתה חייבת ניצחון כדי לעלות, ואילו קריית שמונה הייתה יכולה להפסיד בהפרש מינימלי של שער אחד כדי לא לרדת לליגה א'.
אשדוד ניצחה 1–3 ועלתה חזרה לליגה הבכירה.
בעונת 1997/1998 עם חיזוק של שחקני מפתח כאלון חזן, יוסי מדר, טיבור באלוג ובהמשך קז'ימיש מוסקאל, הגיעה הקבוצה למעמד חצי גמר גביע המדינה, והפסידה 0–5 למכבי חיפה.
בעונת 1998/1999 זכתה הקבוצה לכינוי "רובין הוד" באמצעי התקשורת, מכיוון שהצליחה לנצח את הקבוצות הגדולות במשחקי הבית ומנגד להפסיד לקבוצות הקטנות במשחקי החוץ.
ב-26 ביולי 1999, בעקבות לחצים כבדים מצידו של ג'קי בן זקן, שכיהן כמחזיק תיק הספורט בעיריית אשדוד, חתמו ראשי הקבוצה על חוזה איחוד עם היריבה העירונית הפועל אשדוד, לקבוצה אחת ששמה מועדון ספורט אשדוד.
בתחילת חודש מרץ 2015 החלו אוהדי הקבוצה יעקב קראדי וסער גינזבורסקי לארגן אסיפות אוהדים שבועיות בסוף רחוב נורדאו באשדוד.
בהן השתתפו מאות אוהדים ודנו על דרך ההקמה והגיבוש של המועדון מחדש.
ב-14 באפריל 2015 הוקם המועדון כקבוצת ספורט בבעלות אוהדים, לאחר מחאה מול ג'קי בן זקן, בה דרשו את פירוקו של האיחוד.
לאחר חודש מההקמה הוחתם המאמן פיני עייש לשלוש עונות, ולעוזרו מונה שי אבוקסיס.
ב-19 ביולי 2015 ערכה הקבוצה את אימונה הראשון, לקראת השתתפותה בליגה ג' בעונת 2015/2016. בעקבות ההקמה מחדש, הקצתה רשות הספורט העירונית את האצטדיון הרב-תכליתי (הסינתטי) המכיל 2,000 מקומות, לטובת משחקי הקבוצה, ובמשחקים עם צפי לקהל רב תארח הקבוצה באצטדיון הי"א המכיל 8,200 מקומות.
ב-20 באוקטובר 2015 ניצחה הקבוצה 0–2 את הפועל אדומים אשדוד, וזכתה בגביע ליגה ג' - מחוז דרום.
ב-28 באפריל 2016 העפילה הקבוצה לליגה ב' לאחר ניצחון 2–4 על מכבי אשקלון.
במהלך העונה הראשונה והשנייה של המועדון המחודש, התלוו אליו צוותי צילום של שתי סדרות טלוויזיה תיעודיות, "ליגה ג'" ו"אהבת חיי", אשר סיקרו מקרוב את הנעשה במועדון בפן הניהולי והמקצועי.
בתחילת חודש יוני 2016 הוחתם עוזר מאמן נבחרת הנוער ושחקן העבר של הקבוצה חיים כהן, כמנהל המקצועי של המועדון.
בנוסף לכך, בעקבות עזיבה של המאמן פיני עייש, הוחתם טל הירשהורן כמאמן ראשי וקובי לוי כעוזרו.
בסגל הקבוצה נעשתה החלפה של עשרה שחקנים.
חמישה חברי הוועד המנהל קיבלו את אמון חברי העמותה ונבחרו מחדש עם שינוי קל.
במחזור התשיעי פוטר הירשהורן מתפקידו, ושבוע לאחר מכן הוחתם שרון מרציאנו כמאמן ראשי.
את עונת המשחקים הראשונה בליגה ב' סיימה הקבוצה במקום הרביעי, המוביל למשחקי המבחן על העלייה.
במשחק הראשון ניצחה 1–0 את בית"ר גבעת זאב שסיימה את העונה במקום השלישי.
בשלב השני התמודדה הקבוצה מול מכבי קריית מלאכי שסיימה את העונה במקום השני.
המשחק הסתיים בתוצאה 2–2 ולאחר הארכה הגיעו הקבוצות לבעיטות עונשין, שם ניצחה עירוני אשדוד בתוצאה 2–1 והוכתרה כמנצחת גמר דרום ב'.
בשלב הבא עירוני אשדוד הפסידה בהארכה 3–2 לעירוני אור יהודה לאחר 2–2 בתום 90 דקות ונשארה בליגה ב'.
ב-29 ביוני 2017 החתימה הקבוצה את ברוך דגו, שהפך לכדורגלן הראשון שמשחק בקבוצה בגלגולה הקודם וגם בגלגולה הנוכחי.
שחקן בכיר נוסף שחתם בקבוצה הוא מאור זוהר.
בעונת 2017/2018 זכתה הקבוצה בגביע המחוזי לליגה ב', לאחר ניצחון בגמר מול מכבי קריית מלאכי 5–6 בבעיטות הכרעה מ-11 מטר.
בליגה סיימה הקבוצה במקום השני בטבלה, אך הפסידה בגמר המחוז למכבי קריית מלאכי.
בעונת 2018/2019 החתימה הקבוצה את המאמן שי מאור, בנוסף למספר שחקני חיזוק כמו תומר בן-חיים, עידן חג'ג', רפי עמרן, עומרי כהן והישאם אזברגה.
במשך כל העונה החזיקה הקבוצה במקום הראשון בטבלה רק בשני המחזורים האחרונים, כשניצחה במחזור ה-29 את מכבי עירוני שדרות וב-5 באפריל 2019 הבטיחה הקבוצה את העפלתה לליגה א', לאחר ניצחון חוץ 0–1 מול בני אילת.
בעונת 2019/2020 התפטר המאמן שי מאור מתפקידו לאחר המחזור ה-7 ויגאל זריהן התמנה במקומו.
בתחילת עונת 2020–2021, לאחר בחירות לוועד המנהל החליף ברוך דגו את יעקב קראדי בהנהלה והחל בתפקיד המנהל המקצועי באגודה.
ב-9 ביוני הוחתם אבי אבינו כמאמן הקבוצה במקומו של יגאל זריהן.
מנהל מקצועי חטיבה צעירה יעקב היללמאמן שוערים לירן שפירמאמן קבוצת הנוער שמואל לוי
מרגע ההקמה המחודשת של המועדון, חודשה גם פעילות החטיבה הצעירה ובית הספר לכדורגל.
כיום מונה החטיבה שש קבוצות גיל, עם כוונה להרחבה עתידית.
זאת בנוסף לקבוצת מצטייני החטיבה המתאמנים בצורה אינטנסיבית-פרטנית על ידי מאמנים נוספים.
קבוצת נוער בליגה ארצית דרום.
קבוצת נערים א' בליגה ארצית דרום.
קבוצת נערים ב' במחוז דן 1.
קבוצת נערים ג' במחוז דן 1.
קבוצת ילדים ב' במחוז דן 1.
קבוצת טרום ילדים א' במחוז דן 2.
היריבות העירונית עם הפועל אשדוד
מאז הקמת מכבי אשדוד בתחילת שנות השישים קיימת יריבות על ההגמוניה והיוקרה העירונית.
מקימי הקבוצה האמינו שבעיר הצעירה יש מקום לאגודת ספורט "מכבי".
אך הדבר לא היה כל כך פשוט, שכן באותם ימים הייתה באשדוד תנועת הסתדרות חזקה שתמכה ותקצבה את קבוצת הפועל אשדוד.
מצב זה נמשך עד לסוף שנות השמונים.
מאז העפילה מכבי עירוני אשדוד לליגה א' בדרך לצמרת הכדורגל הישראלי, משחקי הדרבי של אשדוד החלו מושכים קהל רב ליציעי הי"א.
מכבי עירוני אשדוד מסמלת עבור אוהדיה את אשדוד המתחדשת, ואילו קבוצת הפועל אשדוד מייצגת את האשדודים הוותיקים ועובדי הנמל בעיקר.
משחק הדרבי הרשמי הראשון בין המועדונים התקיים בתאריך 13 בינואר 1962 במגרש המעברה והסתיים בניצחון 0–3 להפועל אשדוד.
ב-20 באוקטובר 2015 נערך משחק הדרבי הראשון בגביע המדינה שהיה גם הראשון מאז האיחוד, והסתיים בניצחון 0–2 לטובת מכבי עירוני אשדוד.
אוהדי עירוני אשדוד מחזיקים בבעלות הקבוצה ואחראים לגורלה.
האוהדים שמשמשים כחברי עמותה שותפים לכל החלטה (בחירת המדים, הוועד המנהל ועוד).
בין אוהדי הקבוצה החדשה ניתן להצביע על רוב גדול של אוהדיה המקוריים משנות ה-90, כשאליהם הצטרפו אלפי צעירים שהתחברו לרעיון ההקמה המחודשת.
ארגון האוהדים הנוכחי של הקבוצה הוא "הלגיון הצהוב", אשר הוקם בשנת 2015. בנוסף, חברי ארגון "דולפינים" של מחלקת הכדורסל מגיעים לתמוך בקבוצה.
הארגון דואג לשירי יציע, תפאורה ולעיצוב המרצ'נדייז.
עונה שם השחקן שערים הערות 1994/1995 עמיר תורג'מן 17 יחד עם חיים רביבו ממכבי חיפה
ראו גם: רשימת כדורגלני מכבי עירוני אשדוד
ראו גם: רשימת מאמני מכבי עירוני אשדוד
מכבי עירוני רעננה היא קבוצת כדורסל ישראלית מהעיר רעננה, המתמודדת בליגת העל בכדורסל.
בסיום עונת 1995/96 העפילה הקבוצה לליגת העל, והודרכה על ידי המאמן אריק שיבק ועוזרו שרון דרוקר.
שיבק הוביל את הקבוצה בעונות 1996/97 ו-1997/98 למקום השני בליגה הסדירה ולחצי גמר הפלייאוף, אך היא הפסידה בשני המקרים להפועל ירושלים והפועל אילת בהתאמה בתוצאה 1–3 בסדרת הטוב מחמש על אף שהיה לה יתרון ביתיות בשתי סדרות חצי הגמר האלו.
בשנים אלו כיכבו בה הרכז רותם ארליך, הקלע מארק בריסקר, ברק פלג, ושחקני הפנים פול תומפסון ותומר שטיינהאור.
כמעט בכל עונה הצליחה רעננה לגבור על מכבי תל אביב, אלופת המדינה.
בעונת 1999/2000, בהדרכתו של שרון דרוקר, היא העפילה בפעם היחידה לגמר הפלייאוף.
היא סיימה במקום השני בליגה הסדירה, ניצחה את הפועל ירושלים ברבע הגמר 2-1 בסדרת הטוב משלוש, ואת עירוני רמת גן בחצי הגמר 0–3 בסדרת הטוב מחמש.
בגמר חיכתה לה מכבי תל אביב, לאחר הפסד בארבע נקודות במשחק הראשון ביד אליהו, היא ניצחה במשחק השני ברעננה בתוצאה 75:79, אך מכבי תל אביב ניצחה בקלות בשני המשחקים האחרים ורעננה הפסידה 1–3 בסדרה.
כמו כן באותה עונה היא הצליחה להגיע לשלב ההצלבה בגביע ספורטה ובו היא הפסידה לקבוצת הפאר הספרדית טאו ויטוריה.
בשנה זו כיכבו בה הרכזים יבגני פשוטין וגיא קנטור, הסמול פורוורד ברק פלג, הפורוורדים קלי מקארתי, בורקו ראדוביץ' וג'סי סולטרס, והסנטר תומר שטיינהאור.
בשנים שלאחר מכן לא הצליחה להעפיל לחצי גמר הפלייאוף אך הגיעה לשמינית גמר גביע קוראץ' בעונת 2002 והפסידה, והשתתפה בסופרוליג בשנת 2001 בו זכתה מכבי תל אביב.
בשנת 2002 אוחדה הקבוצה עם בני הרצליה, והקבוצה המאוחדת נקראה "בני השרון".
משחקי הבית של הקבוצה נערכו לסירוגין ב"אולם ספורט היובל" בהרצליה וב"אולם מטרווסט" ברעננה.
בתחילת עונת 2011/12, פורק האיחוד והקבוצה מליגת העל נקראת בני השרון/הרצליה.
הקבוצה מהליגה הארצית חזרה להיקרא "מכבי עירוני רעננה".
בחודש אפריל 2012, זכתה הקבוצה בגביע האיגוד לאחר ניצחון בגמר (בסיכום שני מפגשים) מול קבוצת מכבי קריית גת.
במרץ 2014 הבטיחה הקבוצה את המקום הראשון בליגה הארצית (צפון), ובעקבות זה עלתה לליגה הלאומית.
באפריל 2017 הבטיחה הקבוצה את המקום הראשון בליגה הלאומית, ובעקבות זה זכתה בזכות האירוח בפליאוף.
בפליאוף אכזבה הקבוצה כאשר הודחה הקבוצה כבר ברבע הגמר אחרי הפסד 0–2 למכבי הוד השרון שסיימה את העונה הסדירה במקום השמיני.
בעונת 2017/18 סיימה הקבוצה במקום החמישי והודחה ברבע הגמר לאחר שהפסידה 1–2 בסדרה למכבי רחובות.
בסיום עונות 2017/18 עזבו מאמן הקבוצה ברק פלג וסאם גיבנס למכבי חיפה.
אבנר יאור שאימן את מכבי עירוני רחובות מונה למאמן הקבוצה.
את עונת 2018/19 סיימה הקבוצה במקום ה-1 וברבע הגמר גברה 1-2 על אליצור יבנה ברבע גמר הפלייאוף ולאחר מכן הודחה בחצי גמר הפלייאוף לאחר הפסד 0–3 בסדרת המשחקים למכבי חיפה.
בנובמבר 2019, מספר מחזורים לאחר תחילת עונת 2019/20 התפטר מאמן הקבוצה אבנר יאור ובמקומו מונה עופר ברקוביץ' שחתם במועדון לעונה וחצי.
במרץ 2020, בעקבות התפרצות נגיף הקורונה בישראל החליט איגוד הכדורסל על סיום העונה של הליגה הלאומית בכדורסל.
העונה הופסקה לאחר 22 משחקים כאשר לזכות הקבוצה יש 10 ניצחונות והיא ממוקמת במקום התשיעי מתוך 14 קבוצות הליגה.
באפריל 2021, לאחר שהקבוצה לא זכתה להצלחה, פוטר מאמן הקבוצה עופר ברקוביץ' ובמקומו מונה יוסי בונן.
בקיץ 2022 מונה ניר קפלן למאמן הקבוצה לעונת 2022/23.
בעונת 2023/2024 הגיעה הקבוצה לשלב חצי גמר גביע הליגה הלאומית, אך הודחה על ידי אליצור שומרון.
בעונה הסדירה העפילה הקבוצה לרבע גמר הפלייאוף, שם הודחה בסדרת הטוב מ-5 מול עירוני נהריה, שהסתיימה בתוצאה 1–3 לטובת נהריה.
בעונת 2024/2025 מונה שי סגלוביץ' לתפקיד מאמן הקבוצה.
הוא הוליך את הקבוצה לזכייה באליפות הליגה הלאומית בכדורסל והעפלה לליגת העל בכדורסל.
מכבי עירוני נתיבות היא קבוצת כדורגל ישראלית מהעיר נתיבות, המשחקת בליגה ב' דרום ב'.
הקבוצה מארחת באצטדיון נתיבות המכיל 3,250 מקומות ישיבה.
הקבוצה נוסדה בשנת 2002. לאחר שקבוצת הפועל נתיבות (ששיחקה בליגה א' בשנות ה-50) התפרקה סופית בשנת 2001. בסיום עונת העפילה לראשונה בתולדותיה לליגה ב'.
בתום עונת העפילה הקבוצה לראשונה לליגה א'.
בעונת (בהדרכת המאמן אהוד כחילה) הייתה הקבוצה על סף העפלה לליגה הלאומית, אך בעקבות הפסד למכבי באר שבע סיימה במקום השני.
באותה עונה הגיעה הקבוצה עד סיבוב ט' של גביע המדינה, בו הוגרלה נגד הפועל עכו מליגה הלאומית.
המשחק נערך בנתיבות לעיני 5000 אוהדים והסתיים בתוצאה 0-3 להפועל עכו.
בעונת הגיעה הקבוצה עד סיבוב ח' של גביע המדינה, בו הפסידה 0–1 להפועל באר שבע משער של מאור מליקסון לקראת סיום המשחק.
בעונת הקבוצה הגיעה בפעם השנייה ברציפות לסיבוב ח' והפסידה 0–1 לסקציה נס ציונה מהליגה הלאומית.
בסיום עונת 2011/12 סיימה הקבוצה במקום ה-14 שאילץ אותה להתמודד במשחק מבחן מול הפועל אזור מליגה ב' כדי להישאר בליגה א'.
אזור ניצחה את נתיבות 0–1, הורידה אותה לליגה ב' ועלתה במקומה לליגה א'.
בכך נפרדה מכבי עירוני נתיבות מליגה א' וירדה חזרה לליגה ב' לאחר 5 שנים.
לאחר מספר ניסיונות לעלות בחזרה לליגה א', הגיעה הקבוצה בתום עונת 2016/2017 למשחקי המבחן להישארות בליגה ב' ונחלצה בזכות ניצחון מול בית"ר יבנה.
בעונת 2021/2022 הגיעה הקבוצה לפלייאוף ממנו מגיעים לליגה א' אך הודחה בגמר המחוזות בבעיטות הכרעה לקבוצה מכבי עמישב פתח תקווה
לקראת עונת 2022/2023 מונה אוהד יוסף למאמן הקבוצה, אולם כחודש לאחר המינוי התפטר יוסף מתפקידו.
במקומו מונה סתיו אלימלך, אשר פוטר בהמשך עקב חוסר שביעות רצונה של ההנהלה מתוצאות הקבוצה, על אף מיקומה אשר דאז אשר הוביל לפלייאוף העלייה.
במקומו של אלימלך כמאמן הקבוצה מונה מוטי עטר.
מכבי עירוני בת ים היא קבוצת כדורגל ישראלית מהעיר בת ים, שבשיאה שיחקה בליגה הלאומית.
משחקי הבית של הקבוצה נערכים אצטדיון העירוני בת ים שבדרום-מזרח העיר.
הקבוצה נוסדה בשנת 2004 עם איחוד מכבי והפועל בת ים, ופורקה בשנת 2014. בשנת 2018 אוחדו מחלקות הנוער שלה עם הפועל בת ים שהוקמה מחדש, ובשנים 2023-2019 מוזגה עם בית"ר תל אביב לקבוצה מאוחדת שנקראה בית"ר תל אביב בת ים.
לאחר פירוק האיחוד, נוסדה מכבי עירוני בת ים מחדש והיא משחקת בליגה ג'.
קבוצת מכבי בת ים הוקמה בשנת 1947, ובתחילת דרכה שיחקה נגד מספר קבוצות עבריות שפעלו באזור המרכז.
בשנת 1951 החלה לשחק במסגרת מסודרת של ההתאחדות לכדורגל ושובצה בליגה ג'.
בשנת 1959 העפילה הקבוצה לראשונה לליגה ב', ושיחקה במחוז דרום א' במשך 12 עונות רצופות.
בסיום עונת 1970–1971 (עם המאמן צ'וצ'קו לוי) העפילה הקבוצה לראשונה בתולדותיה לליגה א' (אז הליגה השנייה), שם שרדה עונה אחת וירדה בחזרה לליגה ב' בתום עונת 1971/1972. בעונה שלאחר מכן השלימה ירידת שתי ליגות בשתי עונות וירדה לליגה ג', ובשנים שלאחר מכן התנדנדה בין שתי הליגות התחתונות.
בשנת 2004 התאחדה הקבוצה עם הפועל בת ים, ומאז היא נקראה מכבי עירוני בת ים.
בעונתה הראשונה של הקבוצה העירונית המאוחדת היא העפילה לליגה א', ושיחקה שם במשך שלוש עונות.
בעונת סיימה במקום הראשון והעפילה לליגה הארצית.
ב-22 במאי 2009 הפעילה לליגה הלאומית, לאחר שגברה 3–0 על בני טמרה.
בסיום עונת 2011/2012 נשרה הקבוצה שוב לליגה א'.
בקיץ 2014 החליטה הנהלת הקבוצה שלא להירשם לליגה, וקבוצת הבוגרים של המועדון למעשה פורקה.
מחלקת הנוער של המועדון המשיכה לפעול גם לאחר הפירוק, וב-2018 אוחדה עם מחלקות הנוער של הפועל בת ים בחסות העירייה ותחת ניהולו של שחקן העבר פליקס חלפון.
הקבוצה המאוחדת נקראה מועדון ספורט בת ים, ושיחקה עונה אחת בליגה ג'.
במאי 2019 אוחדה הקבוצה העירונית המאוחדת עם בית"ר תל אביב תחת השם בית"ר תל אביב בת ים.
בשנת 2023 פורק האיחוד עם בית"ר תל אביב, ולקראת עונת 2024/2025 נרשמה מכבי עירוני בת ים מחדש ושובצה בליגה ג'.
מכבי עירוני קריית גת היא קבוצת כדורגל ישראלית המייצגת את העיר קריית גת.
מאז 2004/2005 הקבוצה חזרה לליגה א' ומאז מתמודדת בה או בליגה ב' (למעט הפוגה בעונת 2013/2014 כשהתמודדה בליגה הלאומית).
בעונת 2019/2020 נקלעה לקשיים כלכליים רבים ועל רקע סכסוך בין עיריית קריית גת, ההנהלה והאוהדים, לקראת עונת 2020/2021 פורקה מכבי עירוני קריית גת.
הקבוצה הוקמה כמכבי קריית גת בשנת על ידי יהודה איוניר ששימש גם באותה התקופה כיו"ר הקבוצה.
לצדו שימשו כחברי הנהלה יעקב אזולאי, אוקון יוסף, אלי בן אבו, מרדכי אוחני ובאבא בן לולו, שהיה מאמנה הראשון של הקבוצה.
הקבוצה נרשמה לראשונה לעונת המשחקים 1961/1962.
בשנת רכש המועדון את קבוצת "מכבי כפר גבירול" מרחובות על רקע פירוקה, ותפס את מקומה בליגה ב'.
בסיום עונת 1981–1982 הצליחה הקבוצה לעלות לליגה א' לראשונה בתולדותיה.
12 עונות שיחקה הקבוצה בליגה א'.
בסיום עונת 1993–1994 הצליחה להעפיל לליגה הארצית (ליגת המשנה).
למרות תקציב דל הצליחה הקבוצה בסוף שנות התשעים לתקוע יתד בליגת המשנה.
בעונת אף הובילה הקבוצה את צמרת הליגה הלאומית למשך מחזורים רבים אך בסוף העונה הצליחה קבוצת הפועל צפרירים חולון להעפיל על חשבונה לליגת העל.
בעונת מונה גילי לנדאו למאמן הקבוצה, ועל אף שלא הייתה פייבוריטית לעלייה במשך כל העונה, הצליחה הקבוצה להידבק לצמרת ולאחר שרשרת ניצחונות בישורת האחרונה של העונה הצליחה להעפיל לליגת העל במחזור האחרון על חשבון הפועל כפר סבא, מכבי הרצליה, הפועל רמת גן ובית"ר באר שבע שנלחמו עמה במאבק העלייה.
בעונת שיחקה הקבוצה לראשונה בתולדותיה בליגת העל.
במהלך העונה רשמו חניכיו של לנדאו בעיקר הפסדים אך הצליחו לרשום את הניצחון הגדול ביותר בתולדות הקבוצה, ב-2 במרץ 2002, 4–0 באצטדיון קריית אליעזר מול מכבי חיפה, אחד משני ההפסדים היחידים שנחלה מכבי חיפה באותה עונה בדרכה לאליפות.
בעת שידור משחק זה אירע הפיגוע בשכונת בית ישראל בירושלים.
במשך כ-10 דקות שודר המשחק בערוץ 2 במקביל לשידור הדיווח על הפיגוע, אירוע שכונה "המסך המפוצל" וגרר ביקורת.
הקבוצה סיימה במקום האחרון באותה עונה וחזרה לליגה הלאומית.
הקבוצה נשארה בליגה השנייה עד שנת 2004, במהלכה הורדה הקבוצה לליגה א' עקב חובות כבדים ונרכשה על ידי אוהדי הקבוצה מימון לסרי, שלמה ואיציק אסור ועופר אלקבץ.
לאחר משא ומתן ממושך, בתחילת עונת שינתה הקבוצה את שמה למכבי עירוני קריית גת לאחר איחוד עם קבוצת מ.ס.
קריית גת שקיבלה על עצמה את ניהול מחלקת הנוער.
במהלך שנת 2013 עברה הבעלות על הקבוצה לשלושה אנשי עסקים מקומיים, אורן יצחקוב, מיכה יפרח ושמעון אמסלם.
יצחקוב מונה ליו"ר הקבוצה ויפרח עמד בראשות העמותה המנהלת את הקבוצה.
בעונת התמקמה הקבוצה בצמרת טבלת הליגה לקראת מאבק להעפלה לליגה הלאומית.
במחזור ה-26 הקבוצה ניצחה בביתה 1–0 את היריבה העיקרית למאבק על העלייה הפועל מרמורק ושלושה מחזורים לסיום העונה ניצחה 3–1 בחוץ את עירוני בת ים, והבטיחה את מקומה בליגה הלאומית לאחר עשור בליגה א'.
בינואר אותה שנה ערכה משחק ידידות עם סק"א חברובסק מליגת המשנה הרוסית, שבו הפסידה אך היה אחד המשחקים הבודדים של הקבוצה מול קבוצה זרה.
בעונת 2014/2015 סיימה הקבוצה במקום החמישי בפלייאוף העליון בליגה הלאומית.
ב-2 במאי 2016 הובסה הקבוצה 1–6 על ידי הפועל נצרת עילית, וירדה בחזרה לליגה א' אחרי שנתיים בליגה הלאומית, לאחר שסיימה את עונת 2015/2016 במקום האחרון בטבלה.
בעונת 2019/2020 סיימה במקום האחרון בטבלת ליגה א' ובסיום העונה נודע כי הקבוצה לא תרשם לעונת 2020/2021 עקב הצטברות חובות.
סבו, באבא בן לולו, היה ממייסדי המועדון.
במקביל מיימון לסרי עצמו, יו"ר עמותת מכבי עירוני קריית גת, יזם איחוד של מכבי עירוני קריית גת עם מועדון עירוני כסייפה כדי להתמודד בליגה א' כמועדון קריית גת-כסייפה, בצעד שזכה לביקורת נוקבת מצד אוהדי מכבי עירוני קריית גת.
לבסוף כסייפה קנתה את המקום בליגה א ומכבי קריית גת פורקה.
בעונת הקבוצה הוקמה מחדש על ידי שחקן העבר משה סבג ואילן כנפו בליגה ג דרום וסיימו את הליגה במקום השלישי.
בעונת הקבוצה סיימה במקום השני בתום העונה בליגה ג דרום, הגיעה לפלייאוף העלייה אך הובסה על ידי בית"ר יבנה.
למרות זאת עלו לליגה ב דרום ב בשל איחודים ופירוקים של קבוצות בליגות גבוהות יותר.
בתום עונת העפילה לליגה א'.
האצטדיון העירוני קריית גת, שמנה כ-3,500 מקומות ישיבה, שימש כמגרשה הביתי של הקבוצה ברוב שנותיה.
בעונת 2001/2002, עת שיחקה בליגת העל, נאלצה הקבוצה להעביר חלק ממשחקיה לאצטדיון סלה באשקלון, עקב אי עמידת האצטדיון בתקני ליגת העל.
בשנת 2016 שופץ האצטדיון העירוני בקריית גת, ובמהלך תקופת השיפוצים אירחה הקבוצה את משחקיה הביתיים בקריית מלאכי ובמגרש הסינתטי הקטן בקריית גת.
בסופו של דבר, האצטדיון נהרס ב-7 בספטמבר 2022 ועל שטחו מוקם פרויקט "שער העיר".
גם בעונת 2014/2015 אירחה הקבוצה את מרבית משחקיה הביתיים בליגה הלאומית באצטדיון סלה באשקלון.
בעונת 2015/2016 אירחה הקבוצה את משחקיה הביתיים בליגה הלאומית באצטדיון העירוני ברמלה.
הקבוצה משחקת במגרש הסינתטי כרמי גת שמכיל 480 מקומות.
במקום האצטדיון העירוני ההרוס מתוכנן לקום אצטדיון עירוני עתידי חדש בצפון העיר עם 6,000 מקומות כחלק מקריית ספורט עירונית.
הליגה הארצית / ליגה א'
מכבי מוצרי-מני (10 באפריל 1914 – 23 באפריל 1948) היה בכיר ב"הגנה" ובפלמ"ח, שליח ההגנה לאירופה וממעצבי תפיסת הביטחון בתקופת היישוב.
הוא היה בנם הבכור של הרופא ד"ר אברהם (אלברט) מוצרי, מבעלי מלון המלך דוד בירושלים (ומלונות פאר בקהיר כגון סבוי, קונטיננטל ומינה האוס) ומזל (מתילדה) מני, עיתונאית ופעילה ציונית במצרים, בתו של השופט מלכיאל מני מחברון.
בני המשפחה אייתו את השם מני כראשי תיבות: מנצר ישי, לאמור נצר מבית דוד, מזרע מלוכה.
גם השם שנתנו לבנם, מכבי, מרמז על משפחה בעלת אידאולוגיה לאומית מפותחת.
המשפחה העשירה חילקה את זמנה בין בתיה בקהיר, אלכסנדריה וירושלים כך שכבר מגיל צעיר שלט בשפות ערבית, עברית, צרפתית ואנגלית על בוריין.
המשפחה ניהלה חיי מותרות וגינוני אצילים, אך בד בבד חונכו הילדים ברוח מחמירה ולא מפנקת.
מכבי קיבל חינוך ציוני, הוא למד בבית הספר האנגלי בקהיר ולאחר מכן נשלח ללמוד בבית הספר הריאלי בחיפה.
בגיל 15 עבר ללמוד בפנימייה החקלאית מקוה ישראל שם הצטרף, בשנת 1929, ל"הגנה".
בגיל 18 היה מבין מייסדי מושב תל צור, אשר במאה ה-21 מהווה שכונה ביישוב אבן יהודה.
בתל צור היה מבין ראשוני מגדלי הוורדים בארץ.
בהיותו בן 19 הכיר בתל אביב את רחל (מרי לואיז) גרין, גם היא נצר למשפחת אצולה ממצרים (סבה היה הברון פליקס דה מנשה, שותפה לעסקים של משפחת מוצרי).
השניים נישאו בתל צור וניהלו יחדיו את משק הוורדים.
נולדו להם בן, עודד (שנפטר מסרטן בהיותו בן 26), ובת, אלונה קרן-מכבי.
מכבי החל בפעילות שמירה וביטחון שוטפת באזור עמק חפר, במסגרת ה"הגנה", עוד בשנת 1932 ומונה למפקד האזור.
בעקבות המרד הערבי הגדול בשנת 1936 הבין שעל היישוב לעבור לפעילות צבאית מאורגנת ומקצועית יותר והיה מבין ראשוני המתגייסים לפו"ש.
במסגרת זו הוביל את ראשוני המבצעים "מחוץ לגדר", כדי לקדם את פני התוקפים וכן הוביל סיורים בשטחי הכפרים הערביים על מנת לאתר את בסיסי הכנופיות ולפגוע בהן.
בפו"ש הכיר את יצחק שדה והפך לבן טיפוחיו.
בשנת 1938 עבר קורס מ"מים של החי"ש ובשנת 1941 היה מפקד החי"ש בעמק חפר.
באותה שנה עבר לפלמ"ח במסגרתו היה מבין ראשוני החבלנים.
עוד לפני הקמת המחלקה הערבית פעל בתחפושת של ערבי, מעבר לקוי האויב, בסוריה.
בתקופה זו עבר ניהול המשק הפרטי בתל צור לידיה של רחל.
בהמשך שירת במקביל הן בפלמ"ח, כמפקד ומדריך בקורסי חבלה והסתערבות (פעילות מודיעין תוך התחפשות לערבים והיטמעות בשטח עוין) והן כמפקד מחלקת נוטרי החוף אשר הגנו על חופי הארץ וסייעו בפעילות ההעפלה.
ביולי 1944 היה מראשוני המתגייסים לבריגדה היהודית כ"סרג'נט" והוצב במסגרת זו בהולנד ובלגיה.
בתום המלחמה שהה בצרפת ונשאר בה תחת הכינוי "אדם".
בצרפת, ולאחר מכן באיטליה, היה מבין ראשי המוסד לעלייה ב', שארגן פעילות העפלה ובריחה.
במהלך הקונגרס הציוני ה-22 שהתכנס בבזל, היה ממונה על הביטחון.
שליטתו בשפות והתרבות האירופית שספג סייעו לו להתערות בחברה האירופאית בקרב שכבות שונות.
עובדה שהעניקה יתרון בפעולות מודיעין, רכש והשגת אישורים שונים עבור יהודים פליטי שואה בדרכם לארץ ישראל.
מכבי חזר לארץ בפברואר 1947 והתמנה לשלישו של יצחק שדה.
בתפקיד זה תיאם בין "ההגנה" (בפרט הש"י, שירות הידיעות, המודיעין של ההגנה) לפלמ"ח והיה מעורב בהכנת תוכניות ההתגוננות של היישוב.
פעילותו בתקופה זו כללה את ריכוז פעולות ההגנה לסיכול פעולות האצ"ל והלח"י בירושלים במסגרת מה שנודע כ"הסזון הקטן".
ב-29 בנובמבר 1947, יום קבלת תוכנית החלוקה על ידי האו"ם, קיבל על עצמו את ניהול האספקה לירושלים וארגון השיירות לעיר.
הוא היה שותף לליווי שיירות, גם כשהיה מבוגר יחסית ללוחמי הפלמ"ח ובמקביל, על תפקיד מטה.
בין היתר תכנן את כיבוש כמה מן המוצבים שחלשו על הכביש והשתתף בשיירת נבי דניאל לכפר עציון.
לעיתים מוזכר בפרסומים מתקופה זו בכינוי "מק".
מכבי מוצרי נבדל מרוב אנשי הפלמ"ח.
הוא היה מבוגר מהממוצע בכ-15 שנים ובעל משפחה, השכלתו הצבאית הושתתה על יסודות שספג בצבא הבריטי, ובאופיו לא נטה לאלתור והרפתקנות אלא לתכנון מדוקדק והקפדה על פרטים.
קווים אלה הקנו לו מעמד של "אבא" בעיני לוחמי ומפקדי הפלמ"ח הצעירים.
לאחר מבצע נחשון עבר מכבי למטה חטיבת הראל כקצין מנהלה ואספקה.
ביום 20 באפריל 1948, נסע בג'יפ הפיקוד של החטיבה לירושלים כמפקד אחת השיירות הגדולות שעלו לירושלים לקראת מבצע יבוסי- "שיירת הדמים" .
הוא נורה מן המארב ליד הכפר דיר איוב שממזרח ללטרון ונפצע אנושות.
יומיים מאוחר יותר, ערב חג הפסח וערב יום הולדתו (העברי) ה-34, נפטר בירושלים.
הוא נקבר בקבורה זמנית בבית הקברות סנהדריה וב-1951 הועברה גופתו לבית הקברות הצבאי בהר הרצל בירושלים.
לאחר מותו הוענקה לו דרגת רב-סרן בצה"ל (שהוקם כחמישה שבועות לאחר שנהרג).
המבצע הגדול של הפלמ"ח לפריצת הדרך לירושלים בין התאריכים 8 ו-18 במאי נקרא על שמו "מבצע מכבי".
רעייתו רחל שינתה את שם משפחתה מ"מוצרי" ל"מכבי".
היא חייתה בקיבוץ חצור עד פטירתה ב-12 באוקטובר 2003.
כיכר מרכזית בירושלים הידועה בשם "כיכר החתולות" קרויה רשמית על שמו.
שכונת "מכבי" באבן יהודה והרחוב המוביל אליה קרויים על שמו.
בחצר בית יצחק שדה ברחוב זיכרון קדושים 3 ביפו, מוצבת אבן שיצחק שדה סיתת לזכרו.
מכבי עירוני רמת-גן (בעבר בנות מכבי רמת חן או בנות מכבי רמת חן/בליך) היא קבוצת כדורסל ישראלית מהעיר רמת גן, אלופת ליגת העל בכדורסל נשים לעונת 2019/2020 ו-2020/2021 ומחזיקת גביע המדינה בכדורסל נשים לעונת 2020/2021.
ב-1953 ייסדו כמה מתושבי שכונת רמת חן שברמת-גן את מועדון הספורט "מכבי רמת חן".
בתחילה הפעיל המועדון קבוצת כדורגל, ומאוחר יותר נוספו ענפי ספורט נוספים: אתלטיקה, כדוריד, כדורעף וכדורסל.
הפעילויות נערכו בתיכון בליך שבשכונה.
ב-1973 החליטה אגודת מכבי תל אביב, שהפעילה שתי קבוצות כדורסל נשים, להעביר אחת מהן לרמת חן.
הקבוצה נקראה אז "מכבי דרום/רמת חן".
ב-1975 החלה הקבוצה לשחק במגרש שהוקם עבורה בכפר המכביה.
להישג ראשון הגיעה באותה שנה, כאשר העפילה לגמר גביע המדינה, והפסידה למכבי תל אביב.
במהלך שנות השמונים הגיעה הקבוצה למרבית הישגיה.
ב-1981 זכתה לראשונה בגביע המדינה, לאחר שגברה על הפועל חיפה.
באותה עונה הביסה את מ.א.
מגידו בתוצאה 21-221. 108 מהנקודות קלעה אורנה אוסטפלד, נתון שהכניס אותה לספר השיאים של גינס.
ב-1983 זכתה בשנית בגביע המדינה, שוב לאחר ניצחון על הפועל חיפה.
ב-1986 העפילה פעם נוספת לגמר גביע המדינה, אך הובסה בידי אליצור תל אביב בתוצאה 43-112. המשך נחלשה הקבוצה ואף ירדה לליגה הארצית.
בעונת 1987/1988 זכתה הקבוצה בגביע איגוד הכדורסל אחרי ניצחון בגמר מול הפועל גבעת נשר 41-80.
בשנת 2001 שבה רמת חן לליגת העל, וכבר בעונתה הראשונה בה סיימה במקום השלישי.
בעונת 2003/04 הגיעה לראשונה בתולדותיה לגמר הפלייאוף, אך הפסידה לאליצור רמלה.
בעונת 2005/06 שוב העפילה לגמר הפלייאוף, ושוב הפסידה, הפעם להפועל תל אביב.
באותה עונה העפילה גם לגמר גביע המדינה, לראשונה מזה 20 שנה, אך הפסידה לאנדה רמת השרון.
ב-2009 זכתה בגביע השלישי בתולדותיה, לאחר שגברה על רמת השרון במשחק הגמר.
את עונת 2015/16 סיימה הקבוצה במקום הראשון בליגת העל בכדורסל נשים במאזן 19 ניצחונות מול 2 הפסדים, אך הפסידה את האליפות למכבי בנות אשדוד לאחר הפסד 2:3 בסדרת הגמר.
בנוסף, העפילה רמת חן אל גמר גביע המדינה 2016, והפסידה גם בו למכבי בנות אשדוד.
לקראת עונת 2016/17 שינתה הקבוצה שמה לבנות מכבי רמת גן, אך השינוי לא החזיק זמן רב.
בעונה זו זכתה הקבוצה בגביע המדינה בפעם הרביעית בתולדותיה (מול אליצור חולון), ועלתה לסדרת גמר אליפות המדינה בה התמודדה מול מכבי בנות אשדוד והפסידה בסדרת הגמר בתוצאה 3:1.
בקיץ 2019 הודיעה עיריית רמת גן כי הקבוצה תאוחד עם עירוני רמת גן ושמה ישונה למכבי עירוני רמת גן.
מכבי עירוני רמת גן היא אלופת ליגת העל לנשים בכדורסל לעונת 2020/2021 זו הייתה זכייתה השנייה ברציפות.
ב-2021 זכתה בגביע החמישי בתולדותיה לאחר ניצחון על אליצור רמלה.
בעונת 2025/26 התמנה למאמן הקבוצה עדן ענבר, רמת גן זכתה בהמשך העונה בגביע ווינר כאשר ניצחה בגמר את הפועל ראשון לציון בתוצאה 62-66.
ראו: כדורסלניות מכבי עירוני רמת גן
מכבי עירוני ג'ת אל-אהלי הייתה קבוצת כדורגל ישראלית מהעיר אום אל-פחם.
הקבוצה הוקמה בשנת 2007 ובעונת 2010/2011 שיחקה בליגה הלאומית, אך לאחר שירדה לליגה א' התפרקה בדצמבר 2011.
הקבוצה נוסדה בשנת 2007, לאחר שחבר הנהלת הפועל אום אל-פחם נביל חלוק עזב את המועדון והחליט להקים קבוצה חדשה.
עם הקמתה הייתה מכבי עירוני ג'ת אל-אהלי לקבוצה החמישית בעיר – לצד הפועל, עירוני, מכבי ובית"ר אום אל פאחם.
באותם ימים לא אישרה עיריית אום אל-פחם להקים קבוצה עירונית נוספת, מתוך שאיפה לאחד את קבוצות העיר – וודאי שלא לפצלן.
כדי להקים את המועדון החדש רכש נביל חלוק קבוצה מהעיר ג'ת (עיר הנמצאת במשולש וקרובה לאום אל פאחם) ששיחקה באותה העת בליגה ג', והוסיף לה את השם "אל-אהלי".
קבוצה בשם אל-אהלי כבר שיחקה בשנות ה-80 וה-90 באום אל-פחם, אך לאחר מכן היא התאחדה עם שמשון אום אל-פחם (לימים הפך מועדון זה לעירוני סעיד אום אל-פחם).
ההשראה לשם אל-אהלי נשאבה מקבוצת הכדורגל המצרית המעוטרת אל-אהלי, והקבוצה מאום אל-פחם התהדרה בסמל דומה לזה של הקבוצה המצרית ושיחקה במדים בצבע אדום.
אחרי הקמתה נכנסה הקבוצה לרצף הצלחה מסחרר כשהשלימה שלוש עליות ליגה ב-3 עונות ברצף, ובעונת 2010/2011 שיחקה בליגה הלאומית, והייתה אז לקבוצה הראשונה מהעיר אום אל-פחם וסביבתה שמשחקת בליגת המשנה בישראל.
הקבוצה עלתה לליגה הלאומית אף שסיימה רק במקום השני בליגה א' צפון, אך עירוני אום אל-פחם, שסיימה במקום הראשון, הוענשה בעקבות פרשת שחיתות ובתום העונה הורדו לה שש נקודות.
לקראת העונה המועדון חוזק על ידי מספר שחקנים לרבות ננאד סאביץ', כדורגלן זר שווייצרי ששיחק בין היתר בליגת העל.
לאחר עונה אחת בליגה הלאומית, בה סיימה הקבוצה במקום ה-15 בלבד, נשרה הקבוצה בחזרה לליגה א'.
ב-8 בדצמבר 2011 הופסקה פעילות המועדון על ידי בית הדין של ההתאחדות לכדורגל, לאחר שהקבוצה לא הופיעה לשני משחקי חוץ רצופים, מול הפועל ערד ומול בני אילת, והקבוצה גם נקנסה ב-10,000 שקלים.
בעקבות פירוק המועדון נקבע כי באותה עונה תרד לליגה ב' קבוצה אחת בלבד מליגה א' דרום במקום שתיים, ותוצאות המשחקים שבהם הספיקה הקבוצה להשתתף בליגה עד לאותו מועד בוטלו.
אולם המועדון המשיך להפעיל קבוצות נערים וילדים.
מכבי מעלה אדומים היא קבוצת כדורסל ישראלית מהעיר מעלה אדומים, המתמודדת בליגה הלאומית
הקבוצה הוקמה מחדש בשנת 2010 והעפילה שתי ליגות ברציפות עם המאמן אורי מסיל.
בסיום עונת 2011/12 העפילה הקבוצה לליגה הארצית.
בסיום עונת 2014/15 זכתה הקבוצה בגביע האיגוד לאחר ניצחון 170–200 מול קבוצת מ.ס.
הקבוצה מארחת באולם הפיס במעלה אדומים בו מאז יום הקמתה (למעט עונת 2021/2022 שאירחה באולם קוסל בירושלים).
בעונת 2017/2018 סיימה הקבוצה במקום השלישי בליגה הארצית והעפילה לפלייאוף העליון בו הפסידה 2-0 לאליצור "איתו" אשקלון.
בעונת 2018/2019 סיימה הקבוצה במקום ה-7 במאזן 11 ניצחונות ו-11 הפסדים.
בעונת 2019/2020 לאחר שהופסקה הליגה בעקבות משבר הקורונה, סיימה הקבוצה במקום ה-3 לאחר שהייתה צמודה לאלופה מכבי עירוני רמת גן ולשנייה בטבלה מכבי עירוני רחובות לאורך כל העונה.
הקבוצה סיימה עם מאזן של 12 ניצחונות ו-5 הפסדים.
בעונת 2020/2021 סיימה הקבוצה במקום הראשון לאחר ניצחון במחזור הסיום על הפועל לוד 101–65 כאשר היא במאזן 22 ניצחונות ו-2 הפסדים בזהה לשנייה בטבלה, מכבי רחובות, אך מעלה אדומים סיימה ראשונה עקב הפרש פנימי במשחקים בין הקבוצות במהלך העונה ועלתה לליגה הלאומית.
בעונת 2021/2022 סיימה הקבוצה במקום ה-12 בליגה הלאומית עם 13 ניצחונות מול 21 הפסדים.
רמת השרון, ירדה לליגה הארצית.
בעונת 2024/2025 סיימה הקבוצה במקום ה-3 בליגה הארצית דרום, והודחה בשלב חצי גמר הפלייאוף, אך בעקבות התפרקות הפועל עפולה מליגת העל ועלייתה של אליצור נתניה לליגת העל הועלתה הקבוצה לליגה הלאומית.
למועדון בית ספר לכדורסל מכיתות א' ועד יב', במגרשי בתי הספר ברחבי העיר.
נכון לעונת 2021/2022 למועדון קבוצות קט-סל, נערים ונוער וכן קבוצת נערות.
אליפות הליגה הארצית בכדורסל מחוז דרום:
מכבי "רימקס" נתניה היא קבוצת כדורגל חופים המשחקת בליגת "בנק יהב" בכדורגל חופים.
הקבוצה הוקמה בשנת 2007 יחד עם הקמת הליגה.
מכבי נתניה היא הקבוצה הראשונה שזכתה באליפות הליגה, לאחר שניצחה בגמר את עירוני ראש העין בתוצאה 2–5 כאשר כוכב הקבוצה צחי אילוז כבש צמד.
בעקבות זאת, נתניה הוזמנה לאליפות אירופה בכדורגל חופים.
לאחר מכן, נתניה הגיעה 4 פעמים לגמר הליגה שם הפסידה בכל המשחקים.
היא הקבוצה עם הכי הרבה העפלות לגמר הליגה.
בקבוצה שיחקו מיטב השחקנים של נבחרת ישראל, כגון: צחי אילוז, אדיר דנין, קובי בדש, אדם לם ולירון פרטוק.
צחי אילוז הוא השחקן עם הכי הרבה שערים בליגה בכל הזמנים עם 48 כיבושים.
בשנת 2013 הקבוצה החתימה את דייגיניו הברזילאי מראש העין, אשר הציג יכולת עילאית והביא אותה עד לגמר, שם הפסידה לבני "פלפלה" כפר קאסם.
באותה עונה מונה שחקן העבר אורן מוחרר להיות מאמנה החדש של נתניה אחרי שבני לם, מאמנה הוותיק של נתניה ומאמן הנבחרת, החליט שהוא מתעמק באימון הנבחרת.
אמנם לאחר שלושה מחזורים בלבד, בני לם מצא את עצמו חוזר לאמן את קבוצתו.
בשנה הזאת רבים החשיבו את נתניה כקבוצה עם הכדורגל היפה והיעיל ביותר שנראה בחוף פולג.
בכל יום שישי מגיעים לארנה בחוף פולג קבוצה של נערים, המחזיקים בשם "אולטראס החוף".
הנערים מכינים תפאורות ומעודדים בכל משחק.
מכבי עירוני קריית מלאכי היא קבוצת כדורגל ישראלית מהעיר קריית מלאכי, המתמודדת בליגה א' דרום.
צבעי המועדון הם כתום, שחור ולבן.
המועדון נוסד בשנת 1962 והחל להשתתף בליגה ג' בעונת 1962/1963 וסיים במקום הרביעי.
כבר בעונת הבכורה התארחה הקבוצה לראשונה בדרבי של קריית מלאכי, ב"משחק רדיוס עם קהל" שנערך במושב בית עזרא ב-12 בינואר 1963, והסתיים בשוויון 1-1. מכבי הובילה בדקה ה-25 (אפרים ג'ורי).
הפועל השוותה בדקה ה-88 (עמוס סבן).
31 עונות ברציפות שיחקה הקבוצה בליגה ג', שחקניה הבולטים של מכבי בשנותיה הראשונות היו: השוער ראובן כהן, אילן קריאף, יהודה נדב, אפרים ג'ורי, דוד כהן ומכלוף דהן, היחיד אשר נשאר במועדון לאורך השנים, וכיהן בו בתפקידים רבים.
בעונת 1964/1965 סיימה הקבוצה במקום הראשון בליגה ג' מרכז, אך כשלה בשלב הפלייאוף וסיימה אחרונה בבית הדרומי.
בשנת 1991 מונה ליו"ר המועדון גבי פלד, בתום עונת 1993/1994 העפילה הקבוצה לראשונה בתולדותיה ל ליגה ב', אך כעבור עונה אחת שבה לליגה ג', לאחר בעיות של חוסר תיקצוב מצד העירייה.
בשנת 1997 יריבתה העירונית הפועל קריית מלאכי התפרקה, וכך נשארה מכבי קבוצת הכדורגל היחידה בעיר.
בעונת 2002/2003 (עם המאמן ירון מלכה) העפילה הקבוצה בחזרה לליגה ב' עם מאזן מושלם של 20 ניצחונות, 0 תיקו, 0 הפסדים ויחס שערים של 11–110. בעונת 2003/2004 לאחר 13 שנה, פרש יו"ר המועדון גבי פלד, והעביר את הבעלות לשחקן גילי מלכה.
בתום עונת 2005/2006 העפילה הקבוצה לראשונה בתולדותיה לליגה א' מהמקום השלישי (אחרי שהתפנה מקום במחוז הדרומי, בעקבות האיחוד בין בית"ר קריית גת ומכבי קריית גת).
לאחר מכן שב לקבוצה המאמן ירון מלכה.
הישג השיא של הקבוצה היה בעונת 2010/2011 (עם המאמן הראל מלכה) כשסיימה במקום השני בליגה א' דרום.
בשלב גמר המחוז של מבחני העלייה הפסידה בבית למכבי יפו 3-1.
בחודש אוקטובר 2013 איש העסקים המקומי מושיק אלימלך רכש והציל את המועדון מידי קריסה.
בסיום עונת 2013/2014 העביר אלימלך את בעלות הקבוצה לידי האוהדים.
בעונת 2014/2015 הקבוצה הועברה לפירוק ובתחילת העונה החלה לשחק עם מינוס 9 נקודות.
בעקבות כך ובעקבות חוסר תמיכה מהעירייה הקבוצה נשרה לליגה ב' בתום עונת (עם המאמן שוקי ממו), לאחר שסיימה במקום האחרון, לאחר תשע עונות רצופות בליגה א'.
בעונות 2015/2016 ו-2016/2017 (עם המאמן ויקטור גניש) כשלה הקבוצה פעמיים במשחקי המבחן לעלייה, ונשארה בליגה.
בתום עונת 2017/2018 העפילה לשלב גמר המחוזות נגד מ.כ.
אור יהודה, אך נשארה בליגה ב' לאחר שהפסידה בבעיטות הכרעה.
בתום עונת 2018/2019 היוותה הקבוצה כוח משמעותי בהתמודדות לעליה לליגה א', אך הפסידה את המקום לעירוני אשדוד והודחה בפלייאוף על ידי ירוחם בתוצאה 2–3. בתחילת עונת 2020–2021 התמנה כדורגלן העבר אוהד יוסף כמאמן הקבוצה.
בעונת 2022/2023 מינו יו"ר הקבוצה רפי אזולאי והמנכ"ל יריב אלימלך את כדורגלן העבר יואל סויסה כמאמן הקבוצה במקומו של אוהד יוסף ועוזרו שלומי צלח.
מחזור אחד לפני סיום העונה הבטיחה הקבוצה את עלייתה לליגה א' דרום, לאחר ניצחון במשחק העונה על א.ס נורדיה בתוצאה 1–2 בזכות צמד של מושיקו אביטן חלוץ הקבוצה.
לאחר העלייה, הציג המועדון סמל חדש, אשר נבחר בסקר שנערך בקרב אוהדי הקבוצה.
אצטדיון נינו (קרוי עם שם חנניה "נינו" וקנין, חבר הנהלת הקבוצה בעבר) הממוקם בצפון-מערב בעיר, בשכונת הרצל, שודרג ונחנך ב-19 בנובמבר 2010 במשחק ביתי מול הפועל נחלת יהודה.
ביציע המערבי המכיל כ-900 מקומות ישיבה וביציע מזרחי קטן עם 100 מקומות למכובדים, הותקנו כיסאות פלסטיק בצבעי צהוב וכחול.
בנוסף הוקם מתחם דרומי חדש הכולל משטח אימונים מדשא סינתטי.
מאז הקמתה שיחקה הקבוצה בצבעי צהוב/כחול.
בתחילת עונת 2010/2011 הוחלפו צבעי הקבוצה לכתום/שחור.
מכבי נחלת יצחק תל אביב היא קבוצת כדורגל אולמות אשר נוסדה בשנת 2010.
רוב חברי הקבוצה הם תושבי שכונת נחלת יצחק בתל אביב.
הקבוצה נוסדה בשנת 2010 על ידי חן לוינקרון ודורון צ'יקו, חברי הקבוצה שגדלו על מגרש האספלט בבית הספר היסודי "איילון" בשכונה, זכו בכל טורניר אפשרי ברמה החובבנית והארצית בתחום הקט-רגל/כדורגל באולמות בישראל והחליטו לעבור לשחק בצורה מקצוענית תחת ההתאחדות לכדורגל.
עונת הבכורה של הקבוצה בליגה נפתחה עם ניצחון 4–9 על צור שלום במשחק הראשון של הליגה אשר שודר בשידור חי בערוץ הספורט.
את העונה סיימה הקבוצה במאבקי הישרדות והצליחה להישאר בליגה לאחר ניצחון בסדרה על אריאל.
בעונתה השנייה בליגה הקבוצה סיימה במקום השישי והגיעה עד לשלב חצי גמר גביע המדינה.
הקבוצה הצליחה לזכות באליפות המדינה בכדורגל באולמות לראשונה לאחר ניצחון בגמר על בן-גוריון ב"ש 3–4 (כובשים: אדם כהן, דודי בן טורה, גולן קלימי, צ'יקו דורון).
הקבוצה השתתפה במפעל הפוטסל קאפ של אופ"א uefa futsal cup, הקבוצה שיחקה בשלב המוקדמות מול אלופת נורווגיה – וגהקאמרטן vegakameratene, אלופת ארמניה – שהומיאן ירבאן fc shahumyan yerevan ואלופת אנדורה – אינקאמפ fc encamp.
המשחק הראשון נגד אלופת ארמניה הסתיים בתיקו 3-3.
המשחק השני נגד אלופת נורווגיה הסתיים בתיקו 0-0.
המשחק השלישי נגד אלופת אנדורה הסתיים בניצחון 4–7.
הקבוצה סיימה את הבית במקום השני ולא הצליחה להעפיל לשלב הבא.
בליגה המקומית הגיעה הקבוצה לשלב חצי גמר הפלייאוף שם הפסידה לראשון לציון בהפרש של שער אחד בסיכום שני המשחקים.
העונה התחילה בזכייה של הקבוצה בטורניר אמסטרדם.
את הליגה המקומית סיימה הקבוצה במקום השישי.
הקבוצה חזרה למעמד הגמר והפסידה בגמר לבן-גוריון ב"ש, בדו-קרב פנדלים 1–2 לאחר 2-2 בסיום הזמן הרשמי.
משחקי מכבי אירופה 2015 ברלין
הקבוצה השתתפה במשחקי מכבי אירופה 2015 בברלין וזכתה במדליית כסף.
הקבוצה העפילה לחצי גמר אליפות המדינה והפסידה לאס"א תל אביב.
הקבוצה זכתה באליפות המדינה בכדורגל באולמות בפעם השנייה לאחר ניצחון כפול בגמר על אס"א תל אביב 0-1 (כובשים: מאיר וייס) ו-1-4 (כובשים: איבן דדונוב, אדם כהן, מאיר וייס צמד).
הקבוצה זכתה לראשונה באליפות ישראל בקטרגל חמש על חמש על דשא ונבחרה לייצג את ישראל במונדיאל F5WC 2018 בקייפטאון, דרום אפריקה.
הקבוצה זכתה באליפות המדינה בכדורגל באולמות בפעם השלישית לאחר ניצחון חוץ בחיפה במשחק השני בסדרת גמר הפלייאוף על אס"א טכניון 3-9 (כובשים: מאור ודוט 3, איוון דדונוב 2, תמיר שקולניק 2, מאיר וייס 1, אדם כהן 1).
0-0 הייתה התוצאה במשחק הבית הראשון בתל אביב.
הקבוצה השתתפה לראשונה כנבחרת ישראל במונדיאל הקטרגל 5 על 5 הגדול בתבל בקייפטאון, דרום אפריקה, והצליחה לרשום את ההישג הכי גדול בתולדותיה ובתולדות ענף הקטרגל בישראל, העפלה לחצי גמר מונדיאל.
בטורניר השתתפו 32 הנבחרות הטובות בעולם.
לשלב הבתים הוגרלה הקבוצה עם ספרד, מקסיקו ומצרים והעפילה לשמינית הגמר מהמקום השני לאחר תיקו 1-1 עם מצרים, ניצחון 4-0 על ספרד החזקה והפסד 2-1 למקסיקו.
בשלב שמינית הגמר ניצחה הקבוצה את אוסטרליה 3-1.
בשלב רבע הגמר ניצחה הקבוצה 2-1 את המארחת דרום אפריקה.
בחצי הגמר שיחקה הקבוצה נגד בולגריה, המשחק הסתיים בתוצאה 1-1 והוכרע בבעיטות מ-11 מטר 3-2 לבולגריה בסיום.
הקבוצה הצליחה לזכות באליפות שלישית ברציפות ורביעית בסך הכול לאחר ניצחון דרמטי נגד אס"א טכניון במשחק גמר של הטוב משני משחקים.
במשחק הראשון ניצחו הטכניון 1-2 בתל אביב (כבש: אדם כהן).
במשחק הגומלין בחיפה, הצליחה הקבוצה להפוך את התוצאה לאחר פיגור 0-1, לנצח 4-2 ולזכות באליפות (כבשו: מאור ודוט 2, אלק סטוניס, תמיר שקולניק).
משחקי מכבי אירופה 2019 בודפשט
הקבוצה זכתה במדליית זהב היסטורית במשחקי מכבי אירופה בבודפשט, הונגריה.
הקבוצה סיימה את שלב הבתים במקום הראשון, ברבע הגמר ניצחון כפול על רופין 3-4 ו-1-5, בחצי הגמר הפסידה 2-3 לאחר הארכה לדולפיני אשדוד.
הקבוצה העפילה לרבע גמר הפלייאוף בליגה שם הפסידה במפגש כפול לדולפיני אשדוד, 3-3 במשחק הראשון, 4-3 בגומלין (לאחר הארכה).
עם סיום העונה הקבוצה השתתפה לראשונה כנבחרת ישראל במשחקי המכביה 2022, הציגה טורניר מושלם עם ניצחונות בשלב הבתים על נבחרות ארגנטינה, צרפת, בריטניה, אורוגוואי, מקסיקו וגיברלטר
וזכתה במדליית זהב בטורניר הפוטסל מאסטרס לאחר ניצחון בגמר על נבחרת ארגנטינה 1-3
כבשו: רומן פודולסקי 2, יניב דוד.
הקבוצה סיימה במקום הראשון בליגה אך הודחה בחצי גמר הפלייאוף.
הקבוצה סיימה בעונה הסדירה במקום השני וסיימה בפלייאוף כסגנית האלופה אחרי הפסד בגמר מכבי נתניה.
הקבוצה סיימה בעונה הסדירה במקום השלישי בפלייאוף הגיעה שוב לגמר ושוב הפסידה למכבי נתניה וסיימה כסגנית האלופה שנה שנייה ברציפות.
אליפות קטרגל דשא 5 על 5
זכייה בטורניר אמסטרדם 2014 (אמסטרדם, הולנד)
זכייה במדליית כסף במשחקי מכבי אירופה 2015 (ברלין, גרמניה)
העפלה לחצי גמר מונדיאל הקטרגל הגדול בתבל 2018 (קייפטאון, דרום אפריקה)
זכייה במדליית זהב במשחקי מכבי אירופה 2019 (בודפשט, הונגריה)
זכייה במדליית זהב במשחקי המכביה בישראל 2022 (וינגייט, ישראל)
מכבי סקציה מעלות תרשיחא הוא מועדון כדורגל מהעיר מעלות-תרשיחא המשחק בליגה ג' מחוז גליל עליון, (נכון לעונת 2023/2024).
נכון לעונה זאת, ככל והעיר מעלות תרשיחא חלק מיישובי קו העימות, הופסקה פעילות הקבוצה לפחות עד תום עונת הכדורגל הנוכחית עקב מלחמת חרבות ברזל.
לכל אורך שנותיו המועדון שיחק בעיקר בליגות הנמוכות של הכדורגל הישראלי.
בעונת 2004/2005, המועדון עלה בפעם הראשונה בתולדותיו לליגה א', אחרי שסיים במקום הראשון בליגה ב' צפון.
את עונת הבכורה שלו בליגה א' צפון המועדון סיים במקום ה-6, אך בעונה שלאחר מכן המועדון ירד בחזרה לליגה ב'.
בסוף עונת 2010/2011 המועדון עלה מליגה ב' אל ליגה א' בפעם השנייה בתולדותיו.
בעונת 2011/2012 רשם המועדון את הישג השיא שלו לאורך ההיסטוריה כשסיים במקום ה-4 בליגה א' צפון.
עם זאת, עונה לאחר מכן הוא ירד שוב בחזרה לליגה ב', לאחר שהקבוצה סיימה במקום האחרון בליגה.
ברבע הגמר הובסה הקבוצה 0–8 על ידי מכבי פתח תקווה (מליגת העל), באצטדיון המושבה.
בכך הפכה מכבי סקציה מעלות תרשיחא הפכה לקבוצה הראשונה והיחידה מהליגה הרביעית בישראל שמעפילה עד לשלב רבע גמר גביע המדינה.
באותה העונה בליגה, המועדון סיים במקום השלישי בליגה ב' צפון א', ועל ידי זה הוא זכה בכרטיס לפלייאוף העלייה, לאחר שנאבקה עם מועדון כדורגל אחוה כפר מנדא, הפועל שפרעם, ומכבי אחי איכסאל על הכרטיס.
הקבוצה התמודדה מול הפועל דליית אל כרמל בפלייאוף העלייה, ניצחה 5–6 בפנדלים לאחר תיקו מוחלט, ועלתה לליגה א' בפעם השלישית בתולדותייה.
בעונת 2015/16 הקבוצה סיימה במקום ה-15 בליגה א' צפון וירדה לליגה ב' שוב.
מכבי נס ציונה הייתה קבוצת כדורגל מהעיר נס ציונה בתקופת המנדט הבריטי בארץ ישראל.
המועדון הוקם ב-1912 והוא נמנה עם המועדונים הוותיקים ביותר והמייסדים של הליגה הבכירה בארץ ישראל כשהשתתף בעונת הבכורה (1931/1932).
בתקופה שקדמה להקמת המדינה, הקבוצה נחשבה לקבוצה חזקה יחסית שהשתתפה ברוב הטורנירים הראשונים של ההתאחדות בארץ ישראל.
הקבוצה המשיכה לשחק גם בעונה הראשונה של הליגה הישראלית ב-1949/1950, והייתה היורדת הראשונה של הליגה הבכירה, עד שפורקה ב-1955.
הקבוצה הוקמה ב-1912 והייתה בין הקבוצות העבריות הראשונות שהוקמו בארץ ישראל.
הקבוצה זכתה בגביע מגן שמשון של 1923 ו-1924 - גביע של קבוצות מכבי בארץ ישראל.
הקבוצה השתתפה במשחקי הליגה הבכירה המאורגנת הראשונה של ארץ ישראל בעונת 1931/1932, וסיימה במקום השמיני.
כמו כן השתתפה הקבוצה לראשונה במשחקי הגביע הארץ ישראלי של 1932, והפסידה 6:0 בסיבוב הראשון.
הקבוצה המשיכה להשתתף במשחקי הליגה הבכירה בתקופת המנדט, ובעונות 1940 ו-1941/1942 רשמה את הישג השיא שלה - מקום 3 בליגה הבכירה.
לאחר הקמת מדינת ישראל השתתפה בעונה הראשונה של הליגה הבכירה ב-1949/1950, אך רשמה שיא שלילי בהיסטוריה של הליגה הישראלית, כשסיימה במקום האחרון עם 24 הפסדים מתוך 24 משחקים, כאשר כבשה 7 שערים בלבד וספגה לא פחות מ-95.
הידרדרות הקבוצה המשיכה בשנים הבאות ובעונת ההמשך, 1951/1952 הקבוצה ששיחקה בליגת המשנה ירדה פעם נוספת, הפעם לליגה ג' מהמקום ה-13 בבית הדרום.